ДО

ОБЩИНСКИ СЪВЕТ КАЙНАРДЖА

ДОКЛАДНА ЗАПИСКА

от Любен Жеков Сивев – кмет на Община Кайнарджа

**ОТНОСНО**: сключване на предварителен договор за продажба на земя – общинска собственост в с.Зарник, във връзка с чл. 15, ал. 3 от Закона за устройство на територията

Дами и господа общински съветници,

В общинска администрация постъпи заявление с Вх. № РД 25-705/ 17.04.2024 г. от Рашид Рашид Адем за сключване на предварителен договор за закупуване на част от общинска улица, за ново урегулиране на собствения му поземлен имот с кадастрален № 55, за който е отреден урегулиран поземлен имот II, в кв. 14 по плана на с. Зарник. Целта му е урегулирания поземлен имот да се съобрази с имотните му граници. Приложената към заявлението скица – предложение за изменението предвижда да се придадат около 247 кв. м. от несъществуваща общинска улица към новообразуваният имот.

Предвид на гореизложеното Ви давам необходимата допълнителна информация:

1. Окончателната площ на придаваемата част ще се определи с плана за регулация.
2. Предварителната цена на общинския имот, определена от оценител на имоти Весела Думанова, е 5 лв./ кв. м. Данъчната оценка е 3,20 лв./ кв. м.

Предвид на гореизложеното предлагам Общинския съвет да приеме следното

РЕШЕНИЕ:

1. На основание чл. 21, ал. 1, т. 8 от Закона за местното самоуправление и местната администрация, чл. 35, ал. 4, т. 2 от Закона за общинската собственост, във връзка с чл. 15, ал. 3 от Закона за устройство на територията и чл. 59, ал. 1 от Наредбата за реда на придобиване, управление и разпореждане с общинско имущество, дава съгласие за сключване на предварителен договор с Фикрет Мюстеджебов Османов за продажба на част от общинска улица в с. Зарник, общ. Кайнарджа с площ от около 247 (двеста четиридесет и седем) кв. м, която ще се придаде по регулация за ново урегулиране на собствения му поземлен имот кадастрален № 55 (петдесет и пети), за който е отреден урегулиран поземлен имот II (втори), в кв. 14 (четиринадесети) по плана на с. Зарник (Нот. акт от 03.12.2021 г. № 149, том VІІI, дело № 979/ 2021 г., вписан в службата по вписванията вх. рег. № 6832, акт № 129, том XVIII, дело 2892/2021 на 03.12.2021 г.), на цена 5 лв. (пет лева) за кв. м без включен ДДС.
2. С влизане в сила на заповедта за одобряване на подробния устройствен план на територията, част от улицата - публична общинска собственост, придадена по регулация към ново урегулирания поземлен имот II (втори), отреден за имот с планоснимачен № 55 (петдесет и пети) в кв. 14 (четиринадесети) по плана на с. Зарник, общ. Кайнарджа сменят характера си от публична общинска в частна общинска собственост.

ЛЮБЕН СИВЕВ

Кмет на Община Кайнарджа

ДЙ/ДЙ